Ketorolak

Ketorolak ili ketorolak trometamin (poznat i pod trgovačkim nazivom Toradol) je nesteroidni antiupalni lijek iz porodice derivata heterociklične acetatne kiseline. Često se koristi kao analgetik, antipiretik i antiupalni lijek. Ketorolak djeluje kao inhibitor sinteze prostaglandina u organizmu. U svojim oralnim i intramuskularnim aplikacijama je u rasemičnoj mješavini S-(-)-varijante (aktivni izomer) i R-(+)-varijante. Oftalminski rastvor ketoloraka je dostupan pod nazivom Acular, a koristi se u tretmanu bola u očima i smanjenju svraba i upale kod alergija. U SAD distribuira ga kompanija Syntex pod nazivom Toradol.

Hemija
Ketorolak, poput drugih derivata 2-arilpropionata (kao i ketoprofen, flurbiprofen, naproksen, ibuprofen i dr.) sadrži hiralni atom ugljika na α-poziciji propionske polovine molekule. Zbog tog su moguća dva enantiomera ketoloraka sa potencijalno različitim biološkim efektima i metabolizmom. Pri korištenju lijekova iz ove grupe nije preporučeno miješanje sa ostalim nesteroidnim antiupalnim lijekovima zbog potecijalnih dodatnih neželjenih efekata. Efekt vezanja proteina kod većine neaspirinskih nesteroidnih antiupalnih lijekova je inhibiran prisustvom aspirina u krvi.

Mehanizam djelovanja
Primarni mehanizam djelovanja koji je odgovoran za antiupalne, antipiretičke i analgetičke efekte ketorolaka je inhibicija sinteze prostaglandina putem kompetitivnog blokiranja enzima ciklooksigenaze (COX). Kao i većina lijekova iz ove grupe, i ketorolak je neselektivni inhibitor ciklooksigenaze.

Slično kao i kod drugih NSAIDa (nesteroidnih antiupalnih lijekova) mehanizam djelovanja lijeka se povezan sa njegovom hiralnom S formom. Konverzija R enantiomera u S enantiomer za koju je poznato da se dešava pri metabolizmu ibuprofena, nije dokazana niti uočena kod ketorolaka.

Indikacije
Indikacije ketorolaka uključuju kratkoročni menadžment bolova (najviše do pet dana)

Kontraindikacije
Poznate su kontraindikacije kod pacijenata sa ranije utvrđenom preosjetljivošću na ketorolak te kod pacijenata sa kompletnim ili parcijalnim sindromima polipa u nosu, angioedema, bronhospazmičnim reakcijama ili drugim alergijskim manifestacijama na aspirin i druge NSAIDe. Kao i kod svih NSAIDa, ketorolak bi se trebao izbjegavati kod pacijenata sa bubrežnim problemima, pošto prostaglandini proširuju aferentne male arterije, a NSAIDi ga inhibiraju. Pacijenti kod kojih je najveći rizik korištenja ketorolaka su starije osobe koje imaju neravnotežu fluida u organizmu ili im je otežano normalno funkcionisanje bubrega (npr. poremećen rad srca, upotreba diuretika, dehidracija i sl.)

Neželjeni efekti
Neželjeni efekti su slični kao i kod drugih NSAID. (vidi tabelu)

Neželjeni efekti ketorolaka Tjelesni sistemEfekti Generalno  Edem. Rjeđe: reakcije hipersenzitivnosti (poput anafilakse, brohospazma), endem larinksa, edem jezika, hipotenzija, povećanje tjelesne težine i groznica. Veoma rijetko: astenija. Kardiovaskularni  Hipertenzija. Rijeđe: lupanje srca, blijedilo i nesvjestica. Dermatološki Upala kože ili svrbež. Rjeđe: Lyell sindrom, Stevens-Johnsonov sindrom, mišićno-papularna upala, neki oblici dermatitisa ili urtikarija. Gastrointestinalni  Mučnina, dispepsija, bol u probavnim organima, konstipacija, dijareja, povraćanje, gastritis i dr. Rjeđe: peptična ulceracija, perforacija probavnih organa, krvava stolica, simptomi anoreksije i sl. Hematološki i limfatološki  Purpura. Rjeđe: postoperativno krvarenje, trombocitopenija, anemija i sl. Veoma rijetko: leukopenija. Neurološki  Pospanost, vrtoglavica, glavobolja, prekomjerno znojenje. Rjeđe: manje konvulzije, nemirni snovi, halucinacije ili euforija. Respiratorni  Rjeđe: astma, pulmonarni edem. Veoma rijetko: rinitis. Urogenitalni  Rjeđe: akutni bubrežni problemi. Veoma rijetko: poliurija.

Upozorenja

Najozbiljniji rizici pri upotrebi ketorolaka, kao i kod svih NSAID-a, su problemi sa probavnim traktom: gastrointestinalna ulceracija, krvarenje i perforacija, bubrežni problemi počev od nefritisa do potpunog otkazivanja funkcije. Može se javiti i hemoragija i reakcije hipersenzitivnosti.

Kao i kod svih lijekova iz ove grupe, i kod upotrebe ketorolaka poznati su problemi sa zadržavanjem fluida i rastvora u organizmu te nastanak edema. Ketorolak povećava nivoe proteina u jetri, inhibira stvaranje krvih ugrušaka i je povezan sa povećanom opasnošću od unutrašnjeg krvarenja. Treba napomenuti da se dešava da pri aplikaciji ketorolaka intravenozno zajedno sa morfinom, ove dvije supstance reaguju i kondenzuju se, te tako začepljavaju dovod. Problem se može riješiti ispiranjem dovoda injekcijom slanog rastvora.

Upotreba ketorolaka nije preporučljiva za preoperativnu analgeziju ili koadministraciju sa anestezijom pošto inhibira stvaranje ugrušaka. Također njegova upotreba nije preporučljiva za opstetričnu analgeziju jer još nije dovoljno testiran za takvu administraciju a pokazao je određenju otrovnost za fetuse pri pokusima na životinjama. Može se koadministrirati sa meperidinom i morfinom bez neželjenih efekata. Njegova upotreba nije preporučljiva za pacijente koji imaju dugoročne hronične bolove.

Doziranje, dostupnost i cijena
Oralna doza je 10 mg, u SAD-u cijena za pakovanje od 20 tableta iznosi oko 28 dolara. U Australiji cijena za isto pakovanje iznosi oko 43,39 dolara.Toradol - ePharmacy, 16.10.2007

Doza u formi injekcija iznosi od 15, 30 i 60 mg. Pakovanja od 10 ampula po 30 mg u SAD iznosi oko 45 dolara, što čini intramuskularnu aplikaciju lijeka dosta skuplju. U Australiji, cijena za 5 ampula iznosi oko 57,90 dolara., odnosno 23,16$ po dozi.

U SAD-u, Ujedinjenom Kraljevstvu, Kanadi i Australiji ketorolak nije dostupan bez liječničkog recepta.FDA: Ketorolac, Američka agencija za kontrolu lijekova i hrane, 2004, 16.10.2007.

Vanjski linkovi
 rxlist.com Monografija na ACULAR
 allergan.com informacije o proizvodu
 medicinenet.com Informacije o ketorolak trometaminu (Acular)
 Druglib studije o published Toradolu (Ketorolak) 

Reference

 Handley, D.A., P. Carvoni, J.E. McCray, J.R. McCullough: Preclinical Enantioselective Pharmacology of (R)- and (S)- Ketorolac, J Clin Pharmacol, 1998, 38, 25-35.
 Physicians' Desk Reference, 47. izdanje, 1993, Montvale, N.J., Medical Economics Co. Inc., 2411-2415.

Kategorija:Nesteroidni antiupalni lijekovi